Predkladacia správa
Návrh záverečného účtu kapitoly Ministerstva hospodárstva Slovenskej republiky za rok 2015 je predkladaný v zmysle ustanovenia § 29 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov ako informatívny materiál.  

Materiál bol vypracovaný v súlade so „Smernicou Ministerstva financií Slovenskej republiky z 23. októbra 2014 č. MF/23510/2014-31 na vypracovanie záverečných účtov kapitol štátneho rozpočtu a štátnych fondov“.
Návrh záverečného účtu kapitoly Ministerstva hospodárstva Slovenskej republiky za rok 2015 poskytuje celkový prehľad o výsledkoch rozpočtového hospodárenia v rozpočtovom roku 2015,  obsahuje informácie o plnení príjmov, čerpaní výdavkov podľa ekonomickej a funkčnej klasifikácie, hodnotenie vybraných zámerov a  cieľov programov kapitoly Ministerstva hospodárstva Slovenskej republiky a sumárne tabuľky. 
Návrh záverečného účtu Ministerstva hospodárstva Slovenskej republiky za rok 2015 bude prerokovaný vo Výbore Národnej rady Slovenskej republiky   pre hospodárske záležitosti a bude súčasťou Návrhu štátneho záverečného účtu Slovenskej republiky za rok 2015.
Predložený materiál nemá finančný, ekonomický a environmentálny vplyv a ani vplyv na zamestnanosť a podnikateľské prostredie. 
Materiál má informatívny charakter, neukladajú sa v ňom žiadne úlohy a vzhľadom na svoj charakter nebol v súlade s čl. 10 ods. 5 Smernice na prípravu a predkladanie materiálov na rokovanie vlády Slovenskej republiky  predmetom  medzirezortného pripomienkového konania.
 

